arnastofnun/IGC-2024 huggingface dataset:
Callitris verrucosa

Callitris verrucosa er barrtré af einisætt ("Cupressaceae")

Það finnst einvörðungu í Ástralíu.
Pilgerodendron

Pilgerodendron er ættkvísl barrtrjáa í Cupressaceae "(Grátviðarætt)" með eina núlifandi tegund: Pilgerodendron uviferum. Hún er ættuð frá suðurhluta Suður-Ameríku, og er eitt af suðlægustu barrtrjám í heimi. Viðurinn er verðmætur vegna þols gegn fúa.
Kosningar í Bandaríkjunum 1968

Kosningar í Bandaríkjunum fóru fram þann 5. nóvember árið 1968.
Sólskin með vanillubragði

Sólskin með vanillubragði er saga um sveitadýrin og lífið í sveitinni. Bókin var gefin út árið 2019. Hún er eftir Guðríði Baldvinsdóttur.

Söguþráður.

Sagan byrjar með því að Tindra vaknar um maí morgun og hún á að flytja til Svíþjóðar en hún vill það ekki. Uppáhalds kindin hennar Drottning bar tveimur dauðum lömbum eða það er sem þau halda. Hún bar 3 lömbum eitt lifandi en það var pínu lítið.  svo kemur tölvusjúki frændi Tindru sem heitir Aron Freyr. Það tekur sinn tíma fyrir Aron að venjast sveitinni. Þegar hann er búinn að því lenda Tindra, Aron og Vanilla saman í sveita ævintýrum, til dæmis dettur Aron ofan í skíta kjallarann undir fjárhúsinu og það þurfti að toga hann upp úr honum. Hann var dálítið skítugur.

Aðalpersónur.

Tindra.

Tindra Sól er aðalpersónan og er að verða ellefu ára. Hún þarf að  flytja til Svíþjóðar en hún vill það ekki.

Vanilla.

Vanilla er litla forustu gimbrin sem er mikill prakkari. Hún og Tindra eru bestu vinir.

Dalrós.

Dalrós er amma Tindru og á sauðfjárbú á Vothömrum.

Gauti.

Gauti er frændi Tindru og kemur alltaf til að hjálpa ömmu með sauðburðinn.

Rauðhetta og Lappi.

Rauðhetta er hesturinn hennar Tindru sem hjálpar henni að smala og Lappi er hundurinn þeirra á Vothömrum en hann er samt orðinn dálítið gamall.

Aron Freyr.

Hann er leiðinlegi frændi hennar Tindru og fyrst eru  þau ekki góðir vinir en svo dettur Aron ofan í skítakjallarann og þau verðu vinir.

Þuríður.

Þuríður er mamma Tindru og er í læknanámi í Svíþjóð og hún vill að Tindra komi til sín en Tindra vill það ekki.

Um höfundinn.

Guðríður Baldvinsdóttir er höfundurinn og er skófræðingur og sauðfjárbóndi í Kelduhverfi. Þetta er fyrsta bókin hennar.
Kosningar í Bandaríkjunum 1940

Kosningar í Bandaríkjunum fóru fram þann 5. nóvember árið 1940.
Actinostrobus acuminatus

Actinostrobus acuminatus er sígræn trjátegund frá suðvesturhluta Vestur-Ástralíu þar sem hún vex á árbökkum.

Hún verður um 1 til 4,5 m há.
Calocedrus huashanensis

Calocedrus huashanensis er útdauð barrtrjártegund í grátviðarætt þekkt úr jarðlögum frá Ólígósentímabilsins.
Libocedrus bidwillii

Libocedrus bidwillii er sígræn trjátegund af einisætt sem er einlend á Nýja-Sjálandi.
Sigöldulón

Sigöldulón eða Krókslón er lón á sunnanverðu hálendi Íslands sem sér Sigölduvirkjun fyrir raforku. Það þekur um 14 km².
Chamaecyparis formosensis

Chamaecyparis formosensis er barrtré í Cupressaceae (Grátviðarætt), frá Tævan&gt; Viðurinn er ilmríkur og fúaþolinn.
Vegferð

Vegferð er íslensk gamanþáttaröð í sex þáttum sem frumsýnd var vorið 2021 á Stöð 2. Leikstjóri er Baldvin Zópíasson. Aðalleikarar eru Ólafur Darri Ólafsson og Víkingur Kristjánsson sem leika tvo vini sem fara í vegferð um Vestfirði. Þáttaröðin var tekin upp sumarið 2020 og var fyrsti þátturinn sýndur á páskadag 4. apríl 2021 og sá síðasti 9. maí 2021.
Þátttaka kvenna í Víetnamstríðinu

Hundruð þúsunda bandarískra hermanna tóku þátt í Víetnamstríðinu frá 1959 til 1975. Þar af voru nokkur þúsund konur.

Konur gegndu ýmsum hlutverkum í stríðinu og hefur oft verið litið framhjá framlagi þeirra. Ekki liggja fyrir nákvæmar tölur um fjölda þeirra en talið er að þær hafi verið um 11.000. Konurnar störfuðu oftast sem hjúkrunarfræðingar, læknar, flugumferðarstjórar, skrifstofumenn, við upplýsingaöflun- og miðlun og ýmislegt fleirra. Konur störfuðu fyrir allar deildir Bandaríkjahers, jafnvel landgönguliðið. Meirihluti þessara kvenna bauð sig fram til starfanna og var ekki að sinna herskyldu.
Cupressus gigantea

Cupressus gigantea er barrtré í Cupressaceae (Grátviðarætt), frá Kína (sv-Tíbet og Yunnan).
Forsetakosningar í Bandaríkjunum 1960

Forsetakosningar í Bandaríkjunum 1960 fóru fram þriðjudaginn 8. nóvember 1960. John F. Kennedy öldungadeildarþingmaður fyrir Massachusetts og Lyndon B. Johnson öldungadeildarþingmaður fyrir Texas unnu sigur á Richard Nixon varaforseta og Henry Cabot Lodge Jr. sendiherra í Sameinuðu þjóðunum.
Total

Total er einkarekið franskt olíu- og gasfyrirtæki. Það er eitt af sex „ofurstórum“: það er fimmta af sex stærstu fyrirtækjum í greininni á heimsvísu, á eftir ExxonMobil, Shell, BP og Chevron, og á undan ConocoPhillips. Það var fyrsta franska fyrirtækið miðað við veltu árið 2015, 5. fyrirtækið í Evrópu og það 24. um allan heim, auk 4. markaðsvirðis á evrusvæðinu árið 2015. Starfsemi þess nær til allrar framleiðslukeðjunnar, frá vinnslu hráolíu. olíu og jarðgasi til orkusköpunar, þar á meðal sérstaklega hreinsunarstarfsemi og dreifingarstarfsemi í atvinnuskyni.

Total er fyrirtæki sem einnig er starfandi í orkugjafa- og orkuöflunargeiranum.
Cupressus nevadensis

Cupressus nevadensis er barrtré í Cupressaceae (Einisætt), frá vestur Bandaríkjunum (Sierra Nevada í Kaliforníu).
Schneider Electric

Schneider Electric er franskt alþjóðlegt fyrirtæki í Fortune Global 500 sæti og er leiðandi í framleiðslu á rafvörum, sjálfvirkni og sérsniðnum lausnum fyrir þessar stéttir. Höfuðstöðvar í Hauts-de-Seine, Rueil-Malmaison, skiptast stjórnendur í þrjár deildir, með Rueil í Boston í Bandaríkjunum og ein í Hong Kong.

Schneider Electric SE er hluti af CAC 40 hlutabréfamarkaðsvísitölunni og Intercontinental Exchange (áður NYSE Euronext).
Cupressus guadalupensis

Cupressus guadalupensis er barrtré í Cupressaceae (Einisætt), frá Mexíkó (eingöngu Guadalupe-eyju í Kyrrahafi).
Adam (mannsnafn)

Adam er íslenskt karlmannsnafn.

Dreifing á Íslandi.
Stellantis

Stellantis er fjölþjóðlegur bifreiðaframleiðandi sem var stofnað 16. janúar 2021 vegna sameiningar PSA samstæðunnar og Fiat Chrysler Automobiles. Skrifstofa þess er í Amsterdam og lögform þess er því háð hollenskum viðskiptalögum.

Stellantis samsteypan rekur og markaðssetur fjórtán bílamerki, þar af fimm frá PSA Group (Citroën, DS Automobiles, Opel, Peugeot og Vauxhall) og níu frá FCA (Abarth, Alfa Romeo, Chrysler, Dodge, Fiat, Jeep, Lancia og Maserati).
Juniperus macrocarpa

Juniperus macrocarpa er tegund af barrtré í Einisætt. Vaxtarlagið er frá 2m runna að 10m hátt tré. Upprunninn frá Miðjarðarhafssvæðinu (frá Spáni austur til Tyrklands).
Juniperus pingii

Juniperus pingii er tegund af barrtré í einisætt. Uppruninn frá Kína.
Aðalborgar

Aðalborgar er íslenskt karlmannsnafn.

Dreifing á Íslandi.
Juniperus grandis

Juniperus grandis er tegund af barrtré í einisætt. Uppruninn frá vesturhluta Bandaríkjanna. Hann var áður talin undirtegund "Juniperus occidentalis"; "Juniperus occidentalis subsp. australis". Útbreiðsla, vaxtarlag, efnainnihald og genagreiningar sýna fram á að um aðskildar tegundir sé að ræða.
Alexíus

Alexíus er íslenskt karlmannsnafn.

Dreifing á Íslandi.
Juniperus maritima

"Juniperus maritima" er tegund af barrtré í einisætt. Hann er eingöngu við Puget-sund (á landamærum Bresku-Kólumbíu og Washington-ríkis) Hann sker sig frá öðrum einitegundum með það að vaxa helst á árbökkum og við strendur. Áður var hann talinn til J. scopulorum, en frávik í vexti og útliti auk búsvæða er nokkur. Erfðagreiningar sýna einnig fram á mun. Að auki blandast hann (J. maritima) ekki öðrum tegundum.
Kínaeinir

Kínaeinir (fræðiheiti: "Juniperus chinensis") er tegund barrtrés af einisætt. Hann er ættaður frá Kína, Myanmar, Japan, Kóreu og austast í Rússlandi.

Kínaeinir myndar blending með "Juniperus sabina": "Juniperus × pfitzeriana" (samheiti "J. × media"). Hann finnst þar sem útbreiðsla þessara tegunda skarast í norðvestur Kína. Hann er einnig algengur sem garðplanta.

Reynsla á Íslandi.

Kínaeinir hefur verið í Lystigarði Akureyrar síðan um 2000 og hefur þrifist misjafnlega eftir yrkjum.
Apaplánetan

Apaplánetan er miðlunarleyfi í kringum ýmsar tegundir vísindaskáldskapar sem gerist í söguheimi þar sem apar hafa þróað greind á við menn. Sögurnar byggjast á skáldsögunni "La Planète des singes" eftir franska rithöfundinn Pierre Boulle frá 1963 og gríðarvinsælli kvikmynd sem Franklin J. Schaffner gerði eftir skáldsögunni 1968. Fjórar framhaldsmyndir voru gerðar 1970, 1971, 1972 og 1973 og árið 1974 var sjónvarpsþáttaröð sýnd á CBS. Árið eftir voru teiknimyndaþættir sýndir á NBC.

Árið 2001 leikstýrði Tim Burton endurgerð upprunalegu myndarinnar. Þrjár nýjar framhaldsmyndir hafa síðan komið út 2011, 2015 og 2017, og sú fjórða var sögð í undirbúningi árið 2020.
Andreas

Andreas er íslenskt karlmannsnafn.

Dreifing á Íslandi.
Angelique Rockas

Angelique Rockas er suður-afrísk leikkona, framleiðandi og aðgerðarsinni. Rockas er þekkt fyrir hlutverk sitt sem Henriettu í kvikmyndinni ' Witches' og fyrir sviðshlutverk sitt í Euripides Medea.

Hann hefur einnig komið fram í grísku sjónvarpsþáttunum „Emmones Ideas“ í leikstjórn Thodoros Maragos. Á níunda áratugnum stofnaði Rockas Alþjóðlega leikhúsið , fjölmenningarlegt leikhús,kynnir leikrit eftir Jean Genet, Bertolt Brecht, August Strindberg, Maxim Gorky
Casus mixtus cum culpa

Casus mixtus cum culpa er regla í kröfurétti er kveður á um að lánþegi hlutar beri ábyrgð á skemmdum er verða á verðmæti þegar þær eiga sér stað í tengslum við notkun sem eigandi verðmætisins hafði ekki samþykkt. Reglunni er meðal annars beitt þegar lántakinn notar verðmætið með öðrum hætti og sömuleiðis ef skemmdirnar eiga sér stað eftir að hann átti að skila því.

Hvað sönnunarbyrði varðar ber eigandi verðmætisins ábyrgð á að sýna fram á að orsakasamband hafi verið á milli hinni óleyfilegu nota og tjónsins en lántakinn ber hana vilji hann sýni fram á að skemmdirnar hafi átt sér stað í tengslum við heimilaða notkun verðmætisins.
Fagraskógarfjall

Fagraskógarfjall er um 680 m. fjall í Hnappadal í Borgarbyggð, sunnan við Hítardal. Við suðaustanvert fjallið er fellið Grettisbæli.

Þann 7. júlí 2018 féll skriða eða berghlaup úr fjallinu sem stíflaði um tíma Hítará. Við það myndaðist vatn sem nefnt var Bakkavatn. Skriðan var einfaldlega nefnd "Skriðan".
Aktu taktu

Aktu taktu er íslensk skyndibitakeðja sem opnaði fyrst árið 1993 og er á fjórum stöðum á Íslandi. Á Skúlagötu, Stekkjarbakka, Ásgarði (Garðabæ) og Fellsmúla. Aðaleigandi keðjunnar er Jóhannes Ásbjörnsson. Skyndibitakeðjan er styrktaraðali hlaðvarpsins Beint í bíllinn.

Í keðjunni er selt hamborgar, pylsur, ís, samlokur, gos og fleira.
Skjaldarmerki Filippseyja

Skjaldarmerki Filippseyja er með sömu liti og fáni Filippseyja, nema hvað þeir raðast í kringum hvítan hringlaga reit. Í honum er sól en stjörnurnar þrjár eru í hvíta reitnum fyrir ofan. Auk þess er ljón í rauða reitnum en það stendur fyrir yfirráð Spánverja frá miðri 16. öld til 1898. Í bláa hlutanum er amerískur skallaörn sem tákn fyrir Bandaríkin (skallaörninn er í innsigli Bandaríkjanna).
Arent

Arent er íslenskt karlmannsnafn.

Dreifing á Íslandi.
Skuldari

Skuldari er einstaklingur og/eða lögaðili sem hefur skuldbundið sig til að inna af hendi greiðslu til annars aðila. Mögulegt er að sundurgreina hugtakið niður í aðalskuldara og peningaskuldara sem má gróflega skilgreina þannig að peningaskuldari er aðili sem á að inna af hendi peningagreiðslu en aðalskuldari sá sem á að inna af hendi annars konar greiðslu, svo sem í formi fasteignar, hluts eða þjónustu.
Fyrirsvarsmaður

Fyrirsvarsmaður í lögfræði er einstaklingur sem er fulltrúi málsaðila í dómsmáli. Hlutverk fyrirsvarsmanns er að gæta hagsmuna þess málsaðila að öllu eða einhverju leyti, ef málsaðilinn getur ekki gætt þeirra sjálfur í eigin persónu í dómsal. Dæmi um fyrirsvarsmenn er þegar foreldri rekur dómsmál fyrir sitt eigið barn eða þegar stjórnarformaður mætir fyrir hönd félags.
Balatonvatn

Balatonvatn er stöðuvatn í Vestur-Ungverjalandi. Það er um 600 ferkílómetrar (sjöfalt Þingvallavatn). Vatnið er vinsæll áfangastaður ferðamanna. Á 19. öld varð strönd vatnsins meira sótt af millistétt og hástéttarfólk byggði villur við vatnið. Eftir seinni heimsstyrjöld varð enn frekar uppbygging við vatnið og gististöðum fjölgaði mikið.
Arnbjörn

Arnbjörn er íslenskt karlmannsnafn.

Dreifing á Íslandi.
Stefna

Stefna er skjal sem birt er fyrir móttakanda (oftast stefnda í dómsmáli) þar sem skorað er á hann að mæta fyrir dóm.

Uppruni stefnu.

Stefnur geta verið sundurgreindar eftir uppruna, þ.e. réttarstefnu og utanréttarstefnu. Réttarstefna er stefna sem dómstóll gefur út og er krafa í tilteknum tegundum mála, svo sem lögbannsmálum. Þær eru taldar vera gagnlegar að því leyti að dómarinn sjálfur mun koma með ábendingar um möguleg atriði sem gætu varðað frávísun málsins að óbreyttu.

Utanréttarstefnur eru svo stefnur sem stefnandi sjálfur gefur út og fylgir henni áskorun um að mæta á reglulegt dómþing viðkomandi dómstóls sem tileinkað er þingfestingum slíkra mála.

Tilefni stefnu.

Stefnur geta einnig verið sundurliðaðar eftir tilefni. Yfirheitið stefna er oftast notað í þeim tilvikum þegar verið er að hefja dómsmálið.

Helstu undirflokkar þeirra sem eiga sér stað eftir upphaf máls eru:
Frumbyggjar Kanada

Frumbyggjar Kanada eru þeir frumbyggjar Ameríku sem búa innan landamæra Kanada. Þeir skiptast nánar í frumþjóðirnar, inúíta og Métisa. Áður var algengt að vísa til frumbyggja sem „indíána“ og „eskimóa“ en þessi hugtök eru minna notuð í Kanada nú til dags og þykja almennt niðrandi.

Almennt er talið að landnám manna í Ameríku hafi átt sér stað fyrir um 14.000 árum og að fyrstu mennirnir hafi komið þangað um landbrú yfir Beringssund frá Síberíu. Elstu minjar um fornindíána í Kanada hafa fundist í Old Crow Flats og Bluefish Caves. Samfélög frumbyggja einkenndust af föstum bústöðum, landbúnaði og víðtækum viðskiptatengslum. Sum menningarsamfélög frumbyggja voru horfin af sjónarsviðinu á 15. öld og hafa uppgötvast við fornleifarannsóknir.

Talið er að frumbyggjar Kanada hafi verið milli 200.000 og 2 milljónir þegar Evrópumenn komu þangað. Talan 500.000 er notuð af Konunglegri nefnd um málefni frumbyggja sem viðmið. Í kjölfar landnáms Evrópumanna fækkaði frumbyggjum um 40 til 80% og sumar frumþjóðir, eins og Beóþúkkar, hurfu alveg. Fækkunin stafaði bæði af sjúkdómum sem Evrópumenn fluttu með sér (eins og inflúensu, mislingum og bólusótt) og frumbyggja skorti ónæmi gegn, átökum við landnema og stjórnvöld þeirra, og landráni sem takmarkaði aðgang frumbyggja að náttúruauðlindum sem þeir höfðu áður nýtt sér til viðurværis.

Þrátt fyrir átök voru samskipti frumbyggja Kanada við evrópska Kanadabúa oftast friðsamleg. Frumþjóðirnar og Métisar (afkomendur frumbyggja og evrópskra Kanadabúa) léku lykilhlutverk í nýlendustofnun Evrópubúa í Kanada, sérstaklega með því að aðstoða skinnakaupmenn og landkönnuði í skinnaversluninni. Samskipti Bresku krúnunnar og frumþjóðanna hófust á nýlendutímanum en Inúítar höfðu minna af evrópskum landnemum að segja framan af. Frá lokum 18. aldar hófu evrópskir Kanadabúar að reyna að aðlaga menningu frumþjóðanna að þeirra eigin menningu. Þetta náði hápunkti á 19. og 20. öld þegar kerfi heimavistarskóla var komið upp af ríkisstjórn Kanada þar sem börn frumbyggja voru neydd til að dveljast fjarri fjölskyldum sínum og taka upp evrópska siði og venjur, um leið og þau máttu þola margvíslegt ofbeldi og misnotkun af hálfu starfsliðs skólanna. Sérstakri sáttanefnd var komið á fót af ríkisstjórninni 2008 til að ræða viðbrögð og mögulegar bætur handa þessum börnum. Þessi mál komust í hámæli aftur 2021 þegar stórar fjöldagrafir með líkum hundraða barna komu í ljós við marga af þessum heimavistarskólum.

Samkvæmt manntali frá 2016 voru frumbyggjar Kanada 1.673.785 talsins, eða 4,9% landsmanna, þar af töldust 977.230 til frumþjóða, 587.454 Métisar og 65.025 inúítar. 7,7% af íbúum Kanada undir 14 ára aldri eru frumbyggjar. Það eru yfir 600 aðgreindir hópar frumbyggja með eigin menningu, tungumál og listir sem njóta viðurkenningar kanadískra stjórnvalda. Með sérstökum þjóðhátíðardegi frumbyggja er framlagi frumbyggja til sögu og menningar Kanada fagnað sérstaklega.

Margt fólk af frumbyggjaættum hefur náð langt í kanadísku þjóðlífi og stuðlað að því að menning frumbyggja sé orðin ríkur þáttur í sjálfsmynd Kanadabúa. Árið 2021 varð Mary Simon varð fyrsti frumbygginn til þess að gegna embætti landstjóra Kanada.
Aleochara curtula

Aleochara curtula er bjöllutegund sem finnst víða á norðurhveli.
Brentford Community Stadium

Brentford Community Stadium er leikvangur í Brentford, Vestur-London, og er heimavöllur knattspyrnufélagsins Brentford FC og rúgbífélagsins London Irish. Hann tók við að Griffin Park sem var heimavöllur Brentford frá 1904-2020.
Ólympíugreinar

Ólymíugreinar eru íþróttir sem keppt er í á Sumarólympíuleikunum og Vetrarólympíuleikunum. Á Sumarólympíuleikunum 2016 var keppt í 28 íþróttum, og áætlað er að fimm greinar bætist við fyrir Sumarólympíuleikana 2020. Á Vetrarólympíuleikunum 2018 var keppt í 7 greinum. Fjöldi og samsetning greina breytist lítilsháttar milli leika. Hver íþróttagrein heyrir undir alþjóðlegt sérsamband. Alþjóðaólympíunefndin flokkar greinarnar í íþróttagreinar, sérgreinar og viðburði. Samkvæmt því er hægt að skipta hverri íþrótt á Ólympíuleikunum í nokkrar sérgreinar. Þannig eru til dæmis sund og sundknattleikur sérgreinar sundíþróttarinnar, og listdans á skautum og skautahlaup eru sérgreinar skautaíþróttarinnar (bæði innan Alþjóðaskautasambandsins). Sérgreinar skiptast svo í nokkra viðburði eða keppnir þar sem veitt eru verðlaun. Til að íþróttagrein hljóti náð fyrir augum Alþjóðaólympíunefndarinnar þarf hún að vera ástunduð víða um heim. Vinsældir tiltekinnar greinar eru metnar eftir því í hversu mörgum löndum hún er stunduð. Kröfur nefndarinnar endurspegla líka þátttöku í leikunum, þannig að gerðar eru meiri kröfur til karlagreina (þar sem karlkeppendur eru í meirihluta), og meiri kröfur til greina á sumarleikunum (þar sem fleiri lönd taka þátt í þeim).

Nokkrar greinar hafa fallið út úr dagskrá Ólympíuleikanna, eins og póló og reiptog. Yfirleitt hefur það verið vegna áhugaleysis eða vegna þess að ekkert alþjóðlegt sérsamband er yfir greininni. Sumar íþróttagreinar hafa horfið tímabundið af dagskránni en fengið aftur inni síðar, eins og bogfimi sem kom aftur 1972, og tennis sem kom aftur 1988. Sýningargreinar eru íþróttagreinar sem ekki eru formlega hluti af leikunum en eru hafðar með til að vekja athygli, til dæmis á staðbundnum íþróttagreinum þess lands sem hýsir leikana, eða til að sækjast eftir þátttöku í formlegu dagskránni síðar. Þannig voru til dæmis krulla og hafnabolti gerð að ólympíugreinum eftir að hafa verið sýningargreinar. Á leikunum í Tókýó 2021 verða nýjar greinar hjólabretti og karate sem taka þátt í fyrsta sinn.
Arnmóður

Arnmóður er íslenskt karlmannsnafn.
Fjóla (blóm)

Fjólur (fræðiheiti: "Viola") er er ættkvísl af fjóluætt. Hún er með um 560 til 600 tegundir, flestar frá tempruðum svæðum norðurhvels. Sumar eru einærar, margar fjölærar jurtir, en einstaka eru runnar. Nokkrar tegundir eru ræktaðar í görðum, ekki síst blendingurinn stjúpa "(Viola x wittrockiana)", en einnig ilmfjóla "(V. odorata)" og fjallafjóla ("V. cornuta").

Á Íslandi vaxa villtar 5 tegundir:
Varpasverma

Varpasverma (fræðiheiti: "Fannia mollissima") er holarktísk flugutegund sem finnst víða á Íslandi.
Artúr

Artúr er íslenskt karlmannsnafn.

Dreifing á Íslandi.
Guðjón Baldvinsson

Guðjón Baldvinsson (fæddur 1. júlí árið 1883 á Böggvisstöðum í Svarfaðardal, látinn 10. júní 1911) var íslenskur sósíalisti. Hann hóf nám í Lærða skólanum í Reykjavík 1901 og síðar í Kaupmannahafnarháskóla 1906 þar sem hann nam norræna málfræði og heimspeki. Guðjón flutti aftur til Íslands 1908 án þess að hafa lokið prófi, en hann var hjartveikur og heilsulaus. Hann stofnaði fyrsta unglingaskólann í Svarfaðardal og málfundafélag. Guðjón starfaði sem barnakennari á Ísafirði um skeið og lést þar árið 1911.

Guðjón var einn fyrstur Íslendinga til að boða sósíalisma hér á landi og hafði mótandi áhrif á íslenska stjórnmálamenn, þ.á.m. Ólaf Friðriksson og Jónas frá Hriflu sem voru báðir meðal stofnenda Alþýðusambands Íslands og Alþýðuflokksins. Jónas sagði að Guðjón hefði verið andlegur töframaður sem hefði falið sér ævistarf og lífsstefnu, en að félagar Guðjóns í háskólanum hefðu haft óbeit á honum vegna hugmynda hans um að lyfta alþýðunni. Guðjón hafði beitt sér fyrir því að Jónas frá Hriflu fengi námsstyrk er hann var að hverfa frá námi við Oxford árið 1908 vegna fátætkar. Ólafur Friðriksson sagði Guðjón minnistæðasta mann sem hann hefði kynnst í Danmörku og að hann hefði kynnt fyrir sér jafnaðarstefnuna.

Rit Pjotr Kropotkin höfðu mikil áhrif á stjórnmálaviðhorf Guðjóns.

Sigurður Nordal skrifaði grein um Guðjón í Rétt árið 1915, en þeir voru skólabræður og sambýlismenn á námsárum þeirra í Reykjavík og Kaupmannahöfn. Sigurður sagði að líklega hefði enginn haft eins mikil áhrif á sig og Guðjón.

Vinir Guðjóns reistu honum minnisvarða eftir Ríkharð Jónsson myndhöggvara í Eyrarkirkjugarði á Ísafirði.
Merkjafáni

Merkjafáni er fáni sem notaður er til að senda skilaboð milli skipa og milli skipa og lands. Form og merking fánanna er stöðluð í Alþjóðlegu merkjabókinni sem Alþjóðasiglingamálastofnunin ber ábyrgð á. Hver fáni táknar bókstaf, tölu eða endurtekningu.

Hægt er að senda nokkrar gerðir merkja með merkjafánum:

Á herskipum NATO eru merkjafánar notaðir í annarri merkingu en í merkjabókinni, nema svarfáninn sé dreginn upp yfir aðra fána.
Knattspyrnufélagið Árvakur

Knattspyrnufélagið Árvakur er reykvískt íþróttafélag sem stofnað var árið 1982. Það tók þátt í Íslandsmótinu í knattspyrnu frá 1983 til 1991. Jafnframt tefldi Árvakur fram liðum í körfuknattleik og handknattleik.

Saga.

Keppni í 4. deild karla í knattspyrnu var tekin upp árið 1982. Varð það til þess að fjölga mjög þátttökuliðum á Íslandsmótinu, þar sem auðveldara varð fyrir minni félög að skrá sig til leiks. Ákvað hópur ungra manna í Reykjavík að stofna félag í því skyni. Var það einkum skipað gömlum fótboltamönnum, einkum úr KR, sem lagt höfðu skóna á hilluna eða görpum úr öðrum íþróttagreinum. Aðalfrumkvöllinn að stofnuninni var kvikmyndaleikstjórinn Friðrik Þór Friðriksson og var bundið í lög félagsins að Friðrik skyldi gegna formennsku í því.

Árvakursmenn létu mikið á sér bera miðað við fjórðudeildarlið, til að mynda hélt félagið í keppnisferð til Bandaríkjanna árið 1985 og tók þátt í stóru innanhússmóti í Lake Placid. Sama ár komst Árvakur í 16-liða úrslit bikarkeppninni en féll út fyrir efstu deildarliði Víðis Garði eftir vítaspyrnukeppni.

Árvakur hefur ekki keppt á Íslandsmóti frá 1991, en félagið hefur aldrei verið lagt niður og er enn aðili að KSÍ.
Mýralús

Mýralús (fræðiheiti: "Thripsaphis vibei") er blaðlús sem lifir á störum. Hún er algeng um allt Ísland.
Auðun

Auðun er íslenskt karlmannsnafn.

Dreifing á Íslandi.

Þekktir nafnhafar.

Auðun rauði Þorbergsson, Hólabiskup
Mazar-i-Sharif

Mazar-i-Sharif eða Mazar er fjórða stærsta borg Afganistans og höfuðstaður Balkh-héraðs. Hún er í norðurhluta landsins, nálægt Úsbekistan og Tadsíkistan og búa þar um 500.000 manns. Borgin er þekkt fyrir líkneski sín og íslamska og helleníska byggingarlist. Borgin liggur lágt miðað við afganskar borgir og er í 357 metrum. Hún er eina afganska borgin sem hefur lestarsamgöngur til annars lands; Úsbekistan.

Mazar var notuð sem bækistöð Sovétmanna í stríði þeirra í Afganistan gegn Mujahideen-skæruliðum. Borgin var friðsæl í mörg ár þar til Talibanar komu, þeir stjórnuðu þar 1998-2001 en Norðurbandalagið, bandalag stríðsherra náðu borginni með hjálp NATÓ. Grimmilegar atfökur voru á báða bóga. Talibanar náðu borginni svo aftur árið 2021.
1939

Árið 1939 (MCMXXXIX í rómverskum tölum)
Sekkskjaldlús

Sekkskjaldlús (fræðiheiti: "Arctorthezia cataphracta") er blaðlús sem lifir á rótum fjölda jurtategunda. Útbreiðslan er á norðurhluta norðurhvels. Hún er algeng um allt Ísland og jafnframt eina tegund ættarinnar hérlendis. Annað heiti hennar er jarðlús.
Beðjuknattmor

Beðjuknattmor (fræðiheiti: "Sminthurus viridis") er stökkmorstegund sem er upprunnin frá Evrópu, en finnst nú víða um heim.
Garðfætla

Garðfætla (fræðiheiti; "Lithobius forficatus") er margfætlutegund sem er upprunnin frá Evrópu, en finnst nú víða um heim, þar á meðal Íslandi.

Hún er rándýr og notar ummyndaða framleggi með eiturkirtlum til að ráða niðurlögum bráðarinnar sem eru aðallega skordýr, áttfætlur og sniglar.